stanford-oval/wikipedia huggingface dataset:
Cockta

Cocktan logo
Cockta-pullo
Cockta on slovenialainen virvoitusjuoma. Sen kehitti Emerik Zelinka, ja ensimmäistä kertaa juomaa tuotiin saataville mäkihyppykilpailussa Planicassa 8. maaliskuuta 1953. Cocktasta tuli ensimmäinen Sloveniassa tuotemerkkinä rekisteröity alkoholiton juoma. Juoma ei sisällä kofeiinia eikä fosforihappoa.
Ensimmäisen vuoden aikana Cocktaa tuotettiin arviolta miljoona litraa. Ensimmäisten 14 vuoden aikana sen myynti kasvoi 25 % vuosittain. 1980-luvun alussa juoma saavutti ennätykselliset 37 miljoonan vuosittaisen litran myyntiluvut. Tällöin Cocktaa markkinoitiin aikalaisten nuoruuden juomana. Aikoinaan juomaa myytiin nimellä Yugo Cockta ja sen tuottajana toimi Slovenijavino.
Vuonna 2000 juoman tuottaminen otettiin Kolinska-yhtiön tehtäväksi. Vuonna 2005 Droga ja Kolinska yhdistyivät, ja syntyi Droga Kolinska -yhtiö, jonka vuonna 2010 osti Atlantic Grupa d.d.. Juoman markkina-aluetta ovat Bosnia-Hertsegovina, Serbia, Montenegro, Kroatia, Slovenia ja Pohjois-Makedonia.
Vuonna 2022 Cocktaa myytiin neljässä erilaisessa pakkauksessa: 1,5 litran ja 0,5 litran muovipulloissa, 0,275 litran lasipulloissa sekä 0,33 litran tölkeissä.
Crystal Palace

Crystal Palace voi tarkoittaa ainakin seuraavia:
Kristallipalatsi (engl. The Crystal Palace), Lontoon maailmannäyttelyä varten 1851 pystytetty rakennus Kaakkois-Lontoossa
Crystal Palace, rakennuksen mukaan nimetty Lontoon asuinalue
Crystal Palace FC, alueella toimiva jalkapalloseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Crystal Palace”, voi hakea sivunnimihaulla, laajalla sivunnimihaulla tai tekstihaulla.
Elis Duncker

Elis Gabriel Duncker
Elis Gabriel Duncker (1. helmikuuta 1844 Artjärvi – 8. syyskuuta 1876 Helsinki) oli suomalainen oopperalaulaja, jonka ääniala oli baritoni. Hän oli ensimmäisiä perusteellisen koulutuksen saaneita suomalaisia laulajia. Duncker oli lyhyeksi jääneen elämänsä aikana Suomalaisen Oopperan alkutaipaleen kantavia voimia.
Duncker pääsi ylioppilaaksi vuonna 1864 ja osallistui kolmanteen ylioppilaiden 12-jäsenisen kuoron konserttimatkaan vuonna 1869. Siviiliammattinaan Duncker suoritti tuomarin tutkinnon 1870, mutta tästä huolimatta hän omisti elämänsä laulamiselle. Pietarissa Duncker opiskeli C. Everardin johdolla 1871 ja Milanossa F. Lampertin johdella ja Firenzessä L. Vannuccinin johdolla 1871 ja 1873. Ensikonserttinsa Duncker piti 1872 ja oopperadebyttinsä vuonna 1874. Tällöin hän lauloi nimiosan Figaron häissä. Molemmat olivat aikakautensa suuria menestyksiä. Samalla kun Duncker teki vuonna 1876 opintomatkan Berliiniin ja Pariisiin, hän konsertoi useilla paikkakunnilla ja useissa oopperataloissa. Palattuaan takaisin kotimaahansa, Duncker kuoli äkillisesti. Lyhyen uransa aikana hän ehti saavuttaa runsaasti hartaita ihailijoita.
Dunckerin näyttämötaiteellisia tehtäviä olivat muun muassa Figaro Gioacchino Rossinin koomisessa oopperassa Sevillan parturi ja Ferraran herttua Gaetano Donizettin oopperassa Lucrezia Borgia.
Emery Kabongo Kanundowi

Emery Kabongo Kanundowi (s. 22. heinäkuuta 1940) on kinshasankongolainen roomalaiskatolinen arkkipiispa. Hänet vihittiin papiksi 15. elokuuta 1969 ja nimitettiin Luebon piispaksi 10. joulukuuta 1987. Vaikka Luebo on tavallinen hiippakunta, Kabongo Kanundowille myönnettiin arkkipiispan henkilökohtainen titteli.
Kabongo Kanundowin konsekroi piispaksi 6. tammikuuta 1988 Eduardo Martínez Somalon ja Giovanni Battista Ren avustama paavi Johannes Paavali II. Hän erosi tehtävistään 14. elokuuta 2003.
Electric Wizards

| Electric Wizards Chainsaw |
| --- | --- | --- |

Studioalbumin tiedot
 Äänitetty : 13.–31. lokakuuta 2002
 Studio : Studio Q Piła, Puola
 Julkaistu: 16. joulukuuta 2002
 Tyylilaji: heavy metal
 Kesto: 53.46
 Levy-yhtiö: omakustanne Metal Mind Records (2004)
Chainsaw’n muut julkaisut
| Metal Works 1997–2002 2002 | Electric Wizards 2002 | The Journey into the Heart of Darkness 2005 |
Electric Wizards on Chainsaw’n esikoisalbumi, joka julkaistiin omakustanteena vuonna 2002. Vuonna 2004 albumi julkaistiin uudelleen levymerkillä Metal Mind Records.
Kappaleet

Awake of the Electric Wizards – 1.03
Mechanism of Inspiration – 4.58
Time for... – 4.10
On the Edge of the World – 4.28
Deserted Land – 3.56
Great Fury (Inside) – 3.56
Guardian of the Ice Void – 7.18
Otch³añ – 4.49
Jealousy – 4.54
Harbinger – 4.17
Spiritual Resolution Part I – 2.17
Spiritual Resolution Part II – 3.19
Jealousy – 4.15 (Tom Horn remix)
Aiheesta muualla

Electric Wizards Discogsissa
Albumi Electric Wizards Encyclopaedia Metallum -sivustolla (englanniksi)
Electro Ghetto

| Electro Ghetto Bushido |
| --- | --- | --- |

Studioalbumin tiedot
 Julkaistu: 24. lokakuuta 2004
 Tyylilaji: Rap
 Kesto: 72.38
 Levy-yhtiö: ersguterjunge
Bushido muut julkaisut
| Vom Bordstein bis zur Skyline 2003 | Electro Ghetto 2004 | Carlo, Cokxxx, Nutten II 2005 |
Electro Ghetto on Bushidon toinen sooloalbumi, jonka julkaisi ersguterjunge lokakuussa 2004. Levyltä julkaistiin kolme singleä Electro Ghetto, Nie wieder ja Hoffnung stirbt zuletzt.
Albumi myi kultaa Saksassa.
Kappaleet

Intro – 2.05
Electro Ghetto – 3.43
Kopf Hoch – 4.00
KORS is One (Skit) – 1.04
Ersguterjunge – 4.31  (feat. Baba Saad)
Schmetterling – 3.52
Typisch Ich – 3.26
Ewige Nacht – 4.17  (feat. Azad, Chaker & Bossbitch Berlin)
Teufelskreis – 3.07  (feat. Sentino)
Gangbang – 4.32  (feat. Baba Saad & Bass Sultan Hengzt)
Deutschland gib' mir ein Mic – 3.50  (feat. Sentino)
Gemein wie 10 – 3.50  (feat. King Ali)
Knast oder Ruhm – 3.45
Kors (Skit) – 1.18  (feat. Se Left Crowd)
Wenn wir kommen – 3.52  (feat. Baba Saad)
Feuersturm – 4.07  (feat. Azad & Bossbitch Berlin)
Hoffnung stirbt zuletzt – 6.44  (feat. Cassandra Steen)
Watch Me Now (Skit) – 1.10
Ihr wartet drauf – 4.11
Electro Ghetto (Skit) – 0.36
Nie wieder – 3.52
Outro – 0.46
Listasijoitukset

| Vuosi | Lista | Sijoitus |
| --- | --- | --- |
| 2004 |  Media Control Charts | 6 |
| 2004 |  Austria TOP 40 | 63 |
| 2004 |  Hitparade | 81 |
Elna Kopponen

Elna Maria Kopponen, o.s. Tamminen (23. marraskuuta 1906 Helsinki – 10. syyskuuta 2000 Helsinki) oli suomalainen voimistelunopettaja, naisvoimistelun kehittäjä ja liikuntatieteen kunniatohtori, joka sai opetusneuvoksen arvonimen.
Henkilöhistoria

Elna Kopponen syntyi junailija Johan T. Tammisen ja Anna Gustava Härkösen perheeseen. Hänen puolisonsa vuodesta 1933 oli lehtori Aulis Kalervo Kopponen (1908–1986). Elna Kopponen tuli ylioppilaaksi Helsingin suomalaisesta tyttölyseosta 1926 ja valmistui voimistelunopettajaksi ja lääkintävoimistelijaksi Helsingin yliopistosta 1929. Hän piti liikuntakoulua Helsingissä 1930–1939 ja oli voimistelunopettaja Helsingin tyttölukiossa 1936–1939 ja Helsingin tyttönormaalilyseossa voimistelun, urheilun ja terveysopin nuorempi lehtori  1939–1956 ja vanhempi lehtori 1957–1959. Helsingin yliopiston voimistelulaitoksen kasvatusopillisen voimistelun ensimmäinen opettaja Kopponen oli 1959–1972.
Kopponen oli Naisten Liikunnanjohtaja -lehden päätoimittaja 1945–1957. Hän teki lukuisia opinto- ja näytösmatkoja useisiin eri maihin, oli Yhdysvalloissa 1955–1956 ASLA-Fulbright-stipendin rahoituksella, toimi voimistelunjohtajaja Helsingin Työväen Naisvoimistelijoissa ja Helsingin Naisvoimistelijoissa sekä laati ja johti voimisteluohjelmia ja -näytöksiä kotimaassa ja ulkomailla. Kopponen toimi myös useiden voimistelu- ja liikuntajärjestöjen johtoelimissä. Opetusneuvoksen arvonimen hän sai 1966. Jyväskylän yliopisto nimitti Kopposen liikuntatieteen kunniatohtoriksi 1982.
Julkaisuja

Naisten telinevoimistelu, 1951, K. Karin ja E. Kiljusen kanssa
Tyttöjen voimistelu ja leikki, 1961, H. Kurvisen kanssa
Aiheesta muualla

Elna Kopponen Biografiasampo.
Erhard Loretan

Erhard Loretan (28. huhtikuuta 1959 Bulle, Fribourg, Sveitsi  – 28. huhtikuuta 2011 Fieschertal, Wallis, Sveitsi) oli maailmankuulu sveitsiläinen vuorikiipeilijä, joka kiipesi ilman happea kymmenelle yli 8 000 metrin huipulle ja ylitti Himalajan kaikki 14 yli 8 000 metrin korkuista vuorenhuipta. Suurinta huomiota herätti hänen kiipeämisensä vuonna 1986, jolloin hän nousi Mount Everestille 40 tunnissa ilman happipulloja.
Loretan kuoli ollessaan kiipeilemässä Grünhornin huipulle Bernin Alpeilla. Hän putosi kumppaninsa, Xenia Minderin, kanssa 200 metriä ja kuoli. Xenia Minder selvisi hengissä mutta loukkaantui vakavasti.
Aiheesta muualla

Loretanin sivusto Archive.orgissa
Codex Las Huelgas

Sivu Codex Las Huelgasista
Codex Las Huelgas (Códice de canto polifonico) on vuosien 1300–1325 välisenä aikana kerätty liturginen koodeksi. Sitä säilytettiin Kastilian Alfonso VIII:n perustamassa Santa María la Real de Las Huelgas -luostarissa Burgosissa, Espanjassa. Yleiseen tietoisuuteen käsikirjoitus on saatu kahden munkin löydettyä sen uudelleen vuonna 1904.
Codex Las Huelgas sisältää sekä monofonisia että polyfonisia lauluja 1000–1300-luvuilla suosituissa muodoissa, joihin kuuluvat conductus, sekvenssi, trooppi ja motetti. Koodeksiin kuuluu lähes 190 kappaletta, joista yli puolet ovat uniikkeja eli vain kyseisestä käsikirjoituksesta tiedettyjä. Kappaleet ovat merkittävällä todennäköisyydellä nunnien käyttöä varten luotuja. Codex Las Huelgasia on ollut kokoamassa ainakin Johannes Roderici. Jotkin käsikirjoituksen kappaleet ovat Perotinuksen ja Philippe le Chancelierin nimissä.
Vuonna 1971 Paul van Nevelin perustama Huelgas Ensemble on nimetty Codex Las Huelgasin mukaan.
Ellen Foley

| Ellen Foley |
| --- | --- |
 Ellen Foley vuonna 2014.
Henkilötiedot
Syntynyt: 5. kesäkuuta 1951 (ikä 73) St. Louis, Missouri
Kansalaisuus:  Yhdysvallat
Ammatti:  laulaja, näyttelijä
Aiheesta muualla
IMDb 
Ellen Foley (s. 5. kesäkuuta 1951 St. Louis, Missouri) on yhdysvaltalainen laulaja. Ennen soolouraa hän muun muassa työskenteli musiikkiteatterin parissa ja oli mukana Meat Loafin vuoden 1977 albumilla Bat out of Hell.
Hänen esikoisalbuminsa Nightout ilmestyi vuonna 1979 Epic-levymerkillä Ian Hunterin ja Mick Ronsonin tuottamana. Samana vuonna hän oli taustalaulajana Blue Öyster Cultin albumilla Mirrors sekä laulajana Milos Formanin ohjaamassa elokuvassa Hair.
Vuonna 1980 hän esiintyi The Clash -yhtyeen albumilla Sandinista! laulaen Mick Jonesin kanssa kappaleella ”Hitsville UK”. Samana vuonna hän oli taustalaulajana Iron City Houserockers -yhtyeen kappaleella "Junior's Bar", joka löytyy yhtyeen albumilta Have a Good Time But... Get out Alive.
Vuonna 1981 ilmestyi albumi Spirit of St. Louis (Epic / Cleveland International NJE 36984), jonka tuotti Foleyn poikaystävä, The Clashin Mick Jones. Mukana olivat muutkin Clash-miehet, Ian Duryn Blockheads-yhtyeen jäsenet Mick Gallagher, Davey Payne ja Norman Watt-Roy sekä Clashin kolmoisalbumille Sandinista! osallistunut Tymon Dogg. Viimeksi mainittu sekä Joe Strummer ja Mick Jones ovat tehneet albumille kappaleita. Albumia on luonnehdittu viihteelliseksi.
Vuonna 1987 Ellen Foley näytteli Adrian Lynen ohjaamassa elokuvassa Vaarallinen suhde.
Encore (muusikko)

Encore, oik. Sabine Ohmes (s. 12. elokuuta 1974) on saksalainen laulaja. Hän esiintyy vain ranskaksi. Ohmes otti taiteilijanimensä käyttöön debytoituaan vokalistina Sash!'n kappaleella Encore Une Fois. Se nousi sijalle 2 Britannian singlelistalla. Sooloartistina hän saavutti edellä mainitulla listalla sijoituksen 12 kappaleella Le Disc Jockey. Myöhemmin on julkaistu myös single Le Paradis. Kummatkin on kirjoittanut Sash!'n tuottajakaksikko Ralf Kappmeier ja Thomas Lüdke.
Encore on laulanut myös Sash!'n kappaleella Le Soleil Noir, joka löytyy Sash!'n kolmannelta albumilta Trilenium. Encore on myöhemmin esittänyt kappaleesta oman versionsa, joka ei menestynyt.
Emerson Sheik

| 0 | 1 | 2 |
| --- | --- | --- |

Henkilötiedot
Koko nimi: Márcio Passos de Albuquerque
Syntymäaika: 6. syyskuuta 1978 (ikä 46)
Syntymäpaikka: Nova Iguaçu, Brasilia
Kansalaisuus:  Qatar
Pelipaikka: Hyökkääjä
Pituus: 171 cm
Seurat
| Vuodet | Seura | O (M) |
| 1998-1999 2000 2001 2001-2005 2005-2007 2007-2008 2008-2009 2009 2009-2010 2010-2011 2011-2013 2014 2015 2015-2016 2017 2018 | São Paulo Consadole Sapporo Kawasaki Frontale Urawa Reds Al-Sadd Stade Rennais Al-Sadd Flamengo Al-Ain Fluminense Corinthians Paulista Botafogo FR Corinthians Paulista Flamengo Ponte Preta Corinthians Paulista |  |
Maajoukkue
| 2008 | Qatar | 3 (0) |
Márcio Passos de Albuquerque (s. 6. syyskuuta 1978 Nova Iguaçu) eli Emerson Sheik  on brasilialaissyntyinen qatarilainen entinen jalkapalloilija.
Jalkapallomaajoukkue

Emerson debytoi Qatarin maajoukkueessa 2008. Hän on pelannut kolme maaottelua.
Emery–Dreifussin lihasrappeuma

Emery–Dreifussin lihasrappeuma (engl. Emery–Dreifuss muscular dystrophy) on hermostosta riippumaton lihasrappeuma. Oireyhtymän kuvasivat lääkärit Alan Eglin H. Emery (1928–) ja Fritz E. Dreifuss (1926–1997) vuonna 1961. Lihasrappeumaan kuuluu myös sydänlihaksen rappeutuminen. Emery–Dreifussin lihasrappeuma voi periytyä vallitsevasti tai peittyvästi. Perimäaineen mutaatio sijaitsee X-kromosomin pitkässä varressa (Xq28).
Aiheesta muualla

Terveyskirjasto: Emery-Dreifussin lihasdystrofia
Kyoto Encyclopedia of Genes and Genomes (KEGG): Emery-Dreifuss muscular dystrophy (englanniksi)
Muscular Dystrophy Association (MDA): Emery-Dreifuss Muscular Dystrophy (EDMD) (englanniksi)
Elis Carlsson

Thure Elias Carlsson (15. elokuuta 1894 Kemiö – 12. helmikuuta 1956 Kemiö) oli Kemiössä Turunmaalla vaikuttanut valokuvaaja, maalari ja kuvanveistäjä. Vuonna 2009 järjestettiin Kemiössä kulttuuritalo Villa Landessa Carlssonin elämäntyötä esitellyt näyttely.
Valokuvia julkisista teoksista

Yksityiskohta Adèle Wemanin muistomerkistä, Kemiönsaari, 1926.
Yksityiskohta Nils Oskar Janssonin muistomerkistä, Kemiönsaari, 1926.
Caudipteryx

| Caudipteryx |
| --- | --- |
 Restaurointi Caudipteryx zouista.
 Varhaisliitukausi 130–120 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  †Oviraptorit Oviraptorosauria
Heimo::  †Caudipteridae
Suku::  †Caudipteryx  Q. Ji et al., 1998
Lajit
 †C. zoui (tyyppilaji)  †C. dongi 
Katso myös
   Caudipteryx Commonsissa 
Infobox OKNimi-testi OK: 
Caudipteryx-suvun lajit verrattuna ihmiseen. Vihreä on tyyppilaji C. zoui ja siniharmaa on toinen laji C. dongi.
Caudipteryx (nimen merkitys: "pyrstösulka") oli oviraptoreihin kuulunut kaikkiruokainen teropodisuku. Caudipteryx on yksi varhaisimmista tunnetuista oviraptoreista. Sen fossiileja on löydetty Kiinasta, Liaoningin maakunnasta. Caudipteryx eli 130–120 miljoonaa vuotta sitten varhaisliitukaudella. Elinjaksona oli Apt-vaihe.
Koko ja ulkonäkö

Caudipteryxin pituus oli yksi metri. Se oli kooltaan kalkkunan kokoinen.
Caudipteryxin kallo oli laatikkomainen. Sen leuat olivat muotoutuneet nokaksi. Hampaita oli yläleuan etuosassa. Jalat olivat melko pitkät ja voimakasrakenteiset, mikä osoittaa, että Caudipteryx kykeni juoksemaan.
Caudipteryxillä oli höyhenpeite. Sillä oli suuria sulkakoristeita lyhyissä, siipimäisissä eturaajoissaan, suuri pyrstöviuhka ja lyhyitä, untuvaisia höyheniä kaikkialla. Höyhenten tarkoitus oli luultavasti lentämisen sijasta pitää eläin lämpöisenä ja houkutella kumppaneita. Caudipteryxin luinen pyrstö oli lyhyempi kuin useimmilla dinosauruksilla, mikä tarkoitti, ettei sitä voinut käyttää vastapainona. Sen seurauksena se todennäköisesti käveli kuin tanakka lentokyvytön lintu. Eturaajojen sulat olivat 20 senttimetriä pitkiä. Niillä Caudipteryx ei pystynyt lentämään kunnolla, joten se käytti niitä luultavasti näyttötarkoituksiin tai ehkäpä ohjaustarkoituksiin, kun se kääntyi nopean juoksun aikana.
Caudipteryxin suhteet dinosauruksiin ja lintuihin

Höyhenpeitteisenä dinosauruksena Caudipteryx oli vain yksi monista sellaisista. Sen alkukantaiset piirteet ovat kuitenkin hämärtäneet linjan sen, mikä on dinosaurus ja sen, mikä on lintu, välille. Paleontologit ovat jakautuneet selvästi niihin, jotka katsovat Caudipteryxin olevan ei-lintumainen dinosaurus, ja niihin, jotka katsovat sen olevan lintu. Näistä teorioista on lukuisia muunnelmia, mutta ne voidaan yleisesti luokitella kahteen osaan: 1) Caudipteryx on oviraptori ja kehittynyt suoraan ei-lintumaisista dinosauruksista, ja 2) Caudipteryx on oviraptori ja kehittynyt suoraan linnuista.
Fossiilit

Caudipteryxin fossiileja on löydetty Liaoningin maakunnasta, Kiinasta. Löytöihin lukeutuu useita yksilöitä. Caudipteryx on yksi monista höyhenpeitteisistä eliöistä, joita on löydetty kuuluisasta Yixianin muodostelmasta. Sieltä on tehty löytöjä monista höyhenpeitteisistä dinosauruksista ja alkeellisista linnuista. Caudipteryx näyttää olleen melko yleinen, vaikka vuodesta 2014 lähtien suvun fossiileja on löydetty vain Yixianin muodostelmasta, minkä perusteella Caudipteryxillä saattoi olla tiheä mutta paikallinen populaatio.
Ravinto

Caudipteryx oli mahdollisesti kaikkiruokainen. Suipolla nokallaan se mahdollisesti repi kasveja ja mursi siemeniä, mutta se saattoi syödä myös lihaa.
Caudipteryx zouin luuranko Houstonissa, Yhdysvalloissa.
Encore (täsmennyssivu)

Wikisanakirjassa on tähän liittyvä sananselitys: .
Encore /ɑ̃.kɔʁ/ on ranskankielinen sana, joka tarkoittaa ’enemmän, uudelleen, vielä’.  Encore (ohje)
Encore tarkoittaa seuraavia asioita:
encore, konserttitermi
Encore, Tangerine Dreamin livealbumi vuodelta 1977
Encore, Bobby Vintonin albumi vuodelta 1980
Encore, David Allan Coen kokoelma-albumi vuodelta 1981
Encore, Lee ”Scratch” Perryn albumi vuodelta 2003
Encore, Eminemin albumi vuodelta 2004
Encore, oik. Sabine Ohmes, saksalainen laulaja
Kolme kohtaloa (Encore), brittiläinen elokuva vuodelta 1951
Encore (myös nimellä Once More), ranskalainen elokuva vuodelta 1988
Encore, ranskalainen elokuva vuodelta 1996
Adobe Encore, tietokoneohjelma
Buick Encore, automalli.
Emeryn piirikunta

Emeryn piirikunta (engl. Emery County) on Yhdysvaltojen Utahin osavaltiossa sijaitseva piirikunta. Sen väkiluku oli 10 012 vuonna 2020. Piirikunnan hallintokeskus on Castle Dalen kaupunki. Piirikunta perustettiin 12. helmikuuta 1880.
Aiheesta muualla

Kuvia tai muita tiedostoja aiheesta Emeryn piirikunta Wikimedia Commonsissa
Crystal Palace (Lontoo)

Näkymä Crystal Palacessa
Crystal Palace on asuinalue Kaakkois-Lontoossa, Englannissa. Alue on nimetty seudulla aiemmin sijainneen samannimisen rakennuksen mukaan.  Alue tunnetaan erityisesti siellä sijaitsevasta puistosta (Crystal Palace Park) ja puistossa sijaitsevasta urheilukeskuksesta (Crystal Palace National Sports Centre). Puistossa sijaitsee tunnettu 1800-luvulla pystytetty dinosaurusveistosten kokoelma.
Aiheesta muualla

Wikimedia Commonsissa on kuvia tai muita tiedostoja aiheesta .
Crystal Palace Park (englanniksi)
Crystal Palace Triangle: How life in the three London boroughs compares (Arkistoitu – Internet Archive)
Clemente Biondetti

| Clemente Biondetti |
| --- | --- |

Henkilötiedot
Syntynyt: 18. lokakuuta 1898 
Kansalaisuus:   Italia
Formula 1 -ura
Aktiivivuodet:  1950
Talli(t):  Yksityinen Ferrari
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian Grand Prix 1950
Viimeinen kilpailu:  Italian Grand Prix 1950
Clemente Biondetti (18. lokakuuta 1898 Buddusò, Italia –24. helmikuuta 1955 Firenze, Italia) oli italialainen moottoriurheilija. Hän menestyi erityisesti kestävyyskilpailuissa. Hän voitti Mille Miglian neljästi, vuonna 1938 sekä vuosina 1947-49, mikä on ennätys Mille Miglia -voittojen määrässä. Biondetti osallistui myös yhteen Formula 1 -kilpailuun, vuoden 1950 Italian Grand Prix'hin yksityisellä Ferrarilla. Biondetti keskeytti kilpailun 18. kierroksella moottorivikaan.
Tilastot ja saavutukset F1-sarjassa

(avain)
| Vuosi | Talli | Malli | Moottori | 1 | 2 | 3 | 4 | 5 | 6 | 7 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |

| 1950 | Clemente Biondetti | Ferrari 166S | Jaguar Straight-6 | GBR | MON | 500 | SUI | BEL | FRA | ITA Kesk. | NC | 0 |
Aiheesta muualla

Wikimedia Commonsissa on kuvia tai muita tiedostoja aiheesta .
http://www.kolumbus.fi/leif.snellman/db.htm#BIO (Arkistoitu – Internet Archive)
Formula 1 -kaudelle 1950 osallistuneet kuljettajat
Emery

Emery on muun muassa seuraavien henkilöiden sukunimi:
Anthony Joseph Emery (1918–1988), brittiläinen roomalaiskatolinen piispa
Gareth Emery (s. 1980), brittiläinen trance-tuottaja ja DJ
Paul Emery (1916–1993), brittiläinen F1-kuljettaja
Ralph Emery (1933–2022), yhdysvaltalainen radio- ja televisiotoimittaja
Ray Emery (1982–2018), kanadalainen jääkiekkomaalivahti
Unai Emery (s. 1971), espanjalainen jalkapalloilija ja jalkapallovalmentaja
Warren Zaïre-Emery (s. 2006), ranskalainen jalkapalloilija.
Muita merkityksiä

Emeryn piirikunta, Yhdysvaltojen Utahin osavaltiossa sijaitseva piirikunta
Emery Kabongo Kanundowi, kinshasankongolainen roomalaiskatolinen arkkipiispa
Emery Roth, amerikanunkarilainen arkkitehti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Donald Cerrone

| Donald Cerrone |
| --- | --- |

Henkilötiedot
Syntynyt: 29. maaliskuuta 1983 (ikä 41) Columbus, Ohio
Kansalaisuus:   Yhdysvallat
Vapaaottelija
Lempinimi:  Cowboy
Aktiivisena:  2006–
Pituus:  183 cm
Paino:  77 kg
Painoluokka:  kevytsarja (2006–2015, 2019–) välisarja (2016–2018, 2020)
Kätisyys:  oikea
Taistelutyyli:  thainyrkkeily, brasilialainen jujutsu
Seura:  BMF Ranch (2014–) Jackson Wink MMA (2006–2018)
Tilastot
Ottelut:  51
Voitot:  36
– tyrmäyksellä:  10
– luovutuksella:  17
– päätöksellä:  9
Tappiot:  14
– tyrmäyksellä:  7
– luovutuksella:  1
– päätöksellä:  6
| Donald Cerrone> Henkilötiedot.Potkunyrkkeilijä |
| --- | --- |
Aktiivisena:  2003–2006
Paino:  73–75 kg
Tilastot
Ottelut:  29
Voitot:  28
– tyrmäyksellä:  18
Ratkaisemattomat:  1
Donald Anthony Cerrone (s. 29. maaliskuuta 1983 Columbus, Ohio) on yhdysvaltalainen vapaaottelija ja entinen thainyrkkeilijä. Hän on otellut UFC:ssä vuodesta 2011 lähtien. Cerrone on saavuttanut potkunyrkkeilyssä muun muassa Dominion Warrior kevytsarjan mestaruuden ja ISKA:n Colorado osavaltion keskisarjan mestaruuden. Vapaaottelussa Cerrone on otellut kahdesti WEC:n kevytsarjan mestaruudesta, mutta hävisi molemmat ottelunsa ensin Jamie Varnerille ja sittemmin Benson Hendersonille. Hän otteli myöhemmin myös UFC:n kevytsarjan mestaruudesta Rafael dos Anjosia vastaan, mutta hävisi kamppailun.
Alkuvuodet

Cerronen synnyinkaupunki oli Columbus  Ohiossa, ja hän vietti lapsuutensa Denverissä Coloradossa. Hän oli teini-ikäisenä energinen ja joutui herkästi ongelmiin. Myöhemmin hänellä diagnosoitiin olevan ADHD. Cerrone kävi koulua Air Academy High Schoolissa, jonka aikana hän alkoi työskennellä ammatikseen härkärodeoratsastajana. Tuona aikana hänen vanhempansa erosivat, ja Cerrone muutti asumaan isovanhempiensa luokse.
20-vuotiaana Cerrone kokeili ystävänsä kehotuksesta potkunyrkkeilyä Rex Centerissä Denverissä, jossa harjoiteltiin myös kahdesti viikossa taekwondoa. Hän voitti myöhemmin ISKA:n amatöörien Coloradon osavaltion keskisarjan mestaruuden ja Kickdown Classic amatöörien välisarjan mestaruuden. Pian hän siirtyi ottelemaan myös thainyrkkeilyn pariin, jossa Cerrone oli myös voittamaton tilastolla 28–0. Hän voitti Dominion Warriorin alemman raskaansarjan mestaruuden ja S-1 Yhdysvaltain mestaruuden. Cerrone kokeili 2003 myös yhden ottelun verran nyrkkeilyä. Hän hävisi ottelun Geoffrey Spruiellille teknisellä tyrmäyksellä toisessa erässä.
Vapaaottelu

2006 Coloradon paikallinen ottelupromoottori tarjosi Cerronelle viisituhatta dollaria otellakseen Ring of Fire -tapahtumassa. Samoihin aikoihin Cerrone otteli samaan aikaan thainyrkkeilyssä ja oli vasta alkanut harjoittelemaan brasilialaista jujutsua.